Diari Oficial de la Generalitat Valenciana


Sumari del DOGV 3779, del 26-06-2000 (2000/5314)

Informació pública del programa d'actuació integrada del sector 03.SU.R. de sòl urbanitzable del Pla General Municipal d'Ordenació Urbana de Castelló que és identificat com a Villa Dolores.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3779

Data del DOGV
:   26-06-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/5314


Organisme emissor
:   Kid-Bross, SL

Tipus de document
:   Anunci

Informació pública del programa d'actuació integrada del sector 03.SU.R. de sòl urbanitzable del Pla General Municipal d'Ordenació Urbana de Castelló que és identificat com a Villa Dolores. [2000/M5314]
  
Per la societat mercantil Kid-Bross, SL, amb domicili social a Barcelona, avinguda Diagonal, 534, 8é, 1ª, titular del CIF nº B-6198221, s'ha formulat una alternativa tècnica de programa d'actuació integrada, per gestió indirecta, del sector 03.SU.R. de sòl urbanitzable del Pla General d'Ordenació Urbana de Castelló, que és identificat com a Villa Dolores.
  
Conté el propi programa d'actuació integrada, resguard acreditatiu de sol·licitud de la cèdula d'urbanització, avantprojecte d'urbanització, pla parcial d'ordenació detallada del sector i còpia de l'escriptura de constitució de l'agrupació d'interés urbanístic Villa Dolores, amb certificació de l'acord de legalització i concertació amb la promotora.
  
Els citats instruments d'ordenació urbanística han sigut protocol·litzats mitjançant acta autoritzada pel notari de Castelló de la Plana senyor Francisco Roca Falcó el 19 de maig últim, sota el número 1.327 de protocol; Aquesta notaria es troba a la plaça de Santa Clara, 4, de Castelló de la Plana.
  
Una còpia de tot açò ha sigut depositada a l'ajuntament d'aquesta capital, registre d'entrada número 29994 de 17 de maig, Departament d'Urbanisme, plaça Major, 1, quarta planta.
  
Per consegüent i en compliment del que es disposa en l'article 48.1 c) de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, es publica el present anunci, i s'avisa que, en el termini de 20 dies, comptats des de la seua publicació en el Diari Oficial de la Generalitat Valenciana, qualsevol persona podrà comparéixer a la notaria del senyor Roca Falcó per a obtindre còpia de l'acta de protocol·lització dels instruments d'ordenació urbanística o sol·licitar que se li mostre aquesta
  
Igualment i en el mateix termini, es podran consultar a l'ajuntament les actuacions derivades de la documentació allí dipositada (Departament d'Urbanisme) i presentar, per a la seua incorporació a aquestes, tant al·legacions com alternatives tècniques que desitgen competir amb la que s'exposa al públic, així com proposicions juridicoeconòmiques per a executar qualsevol de les alternatives.
  
Cosa que es fa pública en compliment del que es disposa en la citada Llei 6/1994, de 15 de novembre, de la Generalitat Valenciana, Reguladora de l'Activitat Urbanística.